وثائق ويكيليكس و مصر

وثائق ويكيليكس و مصر هى الوثايق السريه الامريكيه المتسربه اللى نشرها موقع ويكيليكيس (Wikileaks) فى نوفمبر 2010. بينت الوثايق حاجات كتيره فى سياسة الشرق الاوسط و الدبلوماسيه الحكوميه الخفيه المش معلنه للشعوب. بالنسبه لمصر الوثايق بينت ان حصلت خلافات بين مصر و امريكا بخصوص السياسه الامريكيه فى منطقة الشرق الاوسط ، و قالت الوثايق ان المصريين ساعات بيعتقدوا ان امريكا بتتجاهل نصايحهم و بتحاول تفرض وجهة نظرها عليهم. من الحاجات اللى ماوافقتش عليها مصر كان الغزو الامريكى للعراق سنة 2003. وضحت الوثايق ان مصر ما وافقتش على غزو العراق و نصحت امريكا بانها ما تقومش بالعمليه. و وضحت الوثايق ان اسرائيل طلبت فى اواخر 2008 من مصر استلام غزه بعد ما يسيطر عليها الجيش الاسرائيلى لكن مصر رفضت الفكره فانسحبت القوات الاسرائ بعديه من غزه. الوثايق ذكرت ان جمال مبارك امين السياسات فى الحزب الوطنى الديمقراطى فى زياره لأميركا دعا للتعاون ما بين مصر و امريكا و المجتمع الدولى لتحسين الأحوال المعيشيه للفلسطينيين و التوصل لاطار لاتفاقيه نهائيه. بينت الوثايق كمان ان مصر بتعتبر النظام الثيوقراطى الايرانى و منظمات ثيوقراطيه زى حماس الفلسطينيه و الاخوان المسلمين خطر على امن مصر و استقرارها. و ذكرت الوثايق ان مصر بلغت واشينطون ان مصر ممكن تضطر انها تبتدى برنامج نووى تسليحى لو نجحت ايران فى انتاج قنبله نوويه.
الوثايق بوجه عام بينت ان مصر اللى بتتعرض لحملات اعلاميه شرسه من مراكز فى الشرق الاوسط لتحجيم دورها ليها شخصيتها القويه كدوله تاريخيه كبرى فى الشرق الاوسط و وجهة نظرها الخاصه و سياستها الواضحه فى العلن و فى الخفاء و ما بترضخش لأمريكا رغم الصداقه بين البلدين على عكس بلاد تانيه فى الشرق الاوسط حرضت امريكا على غزو بلاد و وصلت لدرجة منح امريكا قواعد عسكريه ببلاش و الجزء الاكبر من مصاريفها على حسابها كمان.
 شوف كمان 
 تسريبات ويكيليكس
 لينكات خارجيه ومصادر 
 العربية: وفقاً لـ"ويكيليكس"  واشينطون ترى فى مصر حليفاً "عنيداً ومتمرداً" ...
 اليوم السابع: ويكليكس أكدت قوة مبارك ...
 BBC عربى: ويكيليكس: مبارك قال للامريكيين انسوا الديمقراطية فى العراق
 اليوم السابع: ويكيليكس - مصر رفضت شراء أسلحة نووية عقب انهيار الاتحاد السوفيتى ...

تصنيف:مصر
تصنيف:احداث 2010